CELEX: 21995D0809(01)
Language: da
Date: 1995-07-24 00:00:00
Title: Afgørelse nr. 3/95 truffet af Associeringsrådet EF- Tyrkiet af 24. juli 1995 om ændring af Associeringsrådets afgørelse nr. 1/94 om anvendelse af artikel 3 i tillægsprotokollen til Ankara-aftalen på varer, der er fremstillet i Fællesskabets medlemsstater

Avis juridique important

|

21995D0809(01)

Afgørelse nr. 3/95 truffet af Associeringsrådet EF- Tyrkiet af 24. juli 1995 om ændring af Associeringsrådets afgørelse nr. 1/94 om anvendelse af artikel 3 i tillægsprotokollen til Ankara-aftalen på varer, der er fremstillet i Fællesskabets medlemsstater  

EF-Tidende nr. L 188 af 09/08/1995 s. 0010 - 0010

AFGØRELSE Nr. 3/95 TRUFFET AF ASSOCIERINGSRÅDET EF-TYRKIET af 24. juli 1995 om ændring af Associeringsrådets afgørelse nr. 1/94 om anvendelse af artikel 3 i tillægsprotokollen til Ankara-aftalen på varer, der er fremstillet i Fællesskabets medlemsstater (95/318/EF) ASSOCIERINGSRÅDET EF-TYRKIET HAR -under henvisning til aftalen om oprettelse af en associering mellem Det Europæiske Økonomiske Fællesskab og Tyrkiet,under henvisning til tillægsprotokollen til den nævnte aftale, særlig artikel 3, ogud fra følgende betragtninger:For de varer, der er fremstillet i Fællesskabet, under de omstændigheder, der er anført i artikel 3, stk. 1, i tillægsprotokollen, kan være omfattet af bestemmelserne i afsnit I, kapitel I, afdeling I og kapitel II i nævnte protokol, kræves det, at der i udførselsstaten opkræves en udligningsafgift, hvis sats er afhængig af den toldnedsættelse, som gives for disse varer i Tyrkiet;Associeringsrådets afgørelse nr. 1/94 om anvendelse af artikel 3 i tillægsprotokollen til Ankara-aftalen på varer, der er fremstillet i Fællesskabets medlemsstater (1), fastsætter satsen til 90 % for varerne på den liste, der afvikles over tolv år, og 80 % for varerne på den liste, der afvikles over 22 år;den 31. december 1994 har Tyrkiet foretaget en ny toldnedsættelse for de varer, der er omfattet af ordningen i tillægsprotokollens artikel 10, som har bragt den samlede procentdel af de nedsættelser, som Tyrkiet har foretaget, op på 95 % for den liste, der afvikles over tolv år og på 90 % for den liste, der afvikles over 22 år; derfor, og i overensstemmelse med artikel 1, stk. 2, i afgørelse nr. 1/94, bør den procentdel af tolden i den fælles toldtarif, der skal tages i betragtning ved fastsættelsen af den udligningsafgift, der skal opkræves ved udførsel fra Fællesskabet til Tyrkiet, justeres i overensstemmelse hermed;på grund af anførsel af »ex« i forbindelse med flere varepositioner kan det imidlertid være særligt vanskeligt at fastslå, hvorvidt varerne henhører under den ene eller den anden af de nævnte lister; for at opnå den størst mulige forenkling, bør der derfor fastsættes en enhedssats på 90 % uanset varernes art; den fiskale og økonomiske betydning af denne forenkling er uvæsentlig -TRUFFET FØLGENDE AFGØRELSE:Artikel 1 I artikel 1, stk. 1, i afgørelse nr. 1/94 udgår følgende ord: »for de varer, der er opført på den liste, der afvikles over tolv år og til 80 % for varerne på den liste, der vikles over 22 år«.Artikel 2 Denne afgørelse træder i kraft en måned efter vedtagelsen.Udfærdiget i Bruxelles, den 24. juli 1995.På Associeringsrådets vegneU. ÖZÜLKERFormandFast delegeret ambassadør(1) EFT nr. L 356 af 31. 12. 1994, s. 23.